FI
15.5.2023
Euroopan unionin virallinen lehti
C 173/9
Ennakkoratkaisupyyntö, jonka Sąd Rejonowy dla Warszawy-Woli w Warszawie (Puola) on esittänyt 5.2.2022 – QI v.
Santander Bank Polska S.A. (Asia C-76/22) (2023/C 173/11) Oikeudenkäyntikieli: puola Ennakkoratkaisua pyytänyt tuomioistuin Sąd Rejonowy dla Warszawy-Woli w Warszawie
Pääasian asianosaiset Kantaja: QI Vastaaja: Santander Bank Polska S.A.
Ennakkoratkaisukysymykset 1) Onko direktiivin 2014/17/EU (1) 25 artiklan 1 kohtaa tulkittava samoin kuin direktiivin 2008/48/EY (2) 16 artiklan 1 kohtaa eli onko tätä säännöstä tulkittava siten, että kuluttajan oikeus vähennykseen kiinnitysluoton kokonaiskus­ tannuksista kiinnitysluoton ennenaikaisen takaisinmaksun yhteydessä kattaa kaikki kuluttajalle aiheutuneet kustannuk­ set, lainan myöntämisestä perittävä palkkio mukaan luettuna?
2) Onko direktiivin 2014/17/EU 25 artiklan 1 kohdassa säädettyä velvoitetta vähentää kiinnitysluoton kokonaiskustan­ nuksia kiinnitysluoton ennenaikaisen takaisinmaksun yhteydessä tulkittava siten, että kiinnitysluoton kokonaiskustan­ nuksia on vähennettävä lainan ennenaikaisen takaisinmaksupäivän ja alun perin lainan takaisinmaksupäiväksi sovitun päivän välisen ajan pituuden ja luoton alun perin sovitun nostopäivän ja luoton täyden takaisinmaksupäivän välisen ajan pituuden suhteen mukaisesti, vai onko luoton kokonaiskustannusten vähennyksen oltava suhteessa luotonantajan odottamien etujen menettämiseen, toisin sanoen luoton ennenaikaisen takaisinmaksun jälkeen jäljellä olevien korkojen (jotka maksetaan ajalta luoton todellisesta täydestä takaisinmaksusta alun perin sovittuun täyteen takaisinmaksupäivään) ja korkojen, jotka maksetaan koko alun perin sovitulta sopimuksen voimassaoloajalta (luoton nostopäivästä luoton sovittuun täyteen takaisinmaksupäivään) välisen suhteen mukaisesti?
(1) (2)
Kuluttajille tarkoitetuista kiinteää asunto-omaisuutta koskevista luottosopimuksista ja direktiivien 2008/48/EY ja 2013/36/EU sekä asetuksen (EU) N:o 1093/2010 muuttamisesta 4.2.2014 annettu Euroopan parlamentin ja neuvoston direktiivi (EUVL 2014, L 60, s. 34).
Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 87/102/ETY (EUVL 2008, L 133, s. 66).
Valitus, jonka Asociación de Delineantes de Hacienda on tehnyt 18.8.2022 unionin yleisen tuomioistuimen (toinen jaosto) asiassa T-280/22, Asociación de Delineantes de Hacienda v.
Espanja, 13.7.2022 antamasta määräyksestä (Asia C-552/22 P) (2023/C 173/12) Oikeudenkäyntikieli: espanja Asianosaiset Valittaja: Asociación de Delineantes de Hacienda (edustaja: D. Álvarez Cabrera, abogado) Muu osapuoli: Espanjan kuningaskunta Unionin tuomioistuin (kuudes jaosto) on 17.3.2023 antamallaan määräyksellä hylännyt valituksen selvästi perusteettomana ja määrännyt valittajan vastaamaan omista oikeudenkäyntikuluistaan.